text: দায়মুক্তির প্রথম দিনেই মুখোমুখি স্মিথ-ওয়ার্নার
  Posted - মার্চ ২৯, ২০১৯ ১১:২৯ পূর্বাহ্ণ
  Updated - মার্চ ২৯, ২০১৯ ১:৫৩ অপরাহ্ণ
  গত বছর দক্ষিণ আফ্রিকার বিপক্ষে ইচ্ছাকৃতভাবে বল বিকৃতির দায়ে অভিযুক্ত হওয়া ডেভিড ওয়ার্নার ও স্টিভ স্মিথের নিষেধাজ্ঞা গতকাল শেষ হয়েছে। দায়মুক্ত হওয়ার দিনে আজকেই মাঠে একে অপরের বিপক্ষে মুখোমুখি হবেন তারা।
  Also Read - সিরিজের মাঝপথে দেশে ফিরছেন কামিন্স
  কেপটাউনে দলের বিপর্যয়ের সময় বল বিকৃতির মতো অখেলোয়াড় সুলভ কাণ্ড করে বসেছিলেন ডেভিড ওয়ার্নার, স্টিভ স্মিথ ও ক্যামেরন বেনক্রাফট। ৯ মাসের নিষেধাজ্ঞা কাটিয়ে আগেই ক্রিকেটে ফিরেছেন বেনক্রাফট। তবে স্মিথ-ওয়ার্নারের শাস্তিটা ছিলো আরো দীর্ঘ।
  আন্তর্জাতিক ক্রিকেট থেকে এক বছরের জন্য নির্বাসিত করা হয়েছিল সেই ম্যাচের অজি অধিনায়ক স্মিথ এবং সহ অধিনায়ক ওয়ার্নারকে। গতকাল শেষ হয়েছে তাদের নিষেধাজ্ঞা। এখন আর আন্তর্জাতিক ক্রিকেটে বাধা নেই এই দুই আক্রমণাত্মক ব্যাটসম্যানের।
  অবশ্য নিষেধাজ্ঞা কাটার আগেই দলের সাথে একবার যোগ দিয়েছিলেন তারা। বর্তমান দলটির সাথে তাদের মানিয়ে নেওয়ার জন্যই এই উদ্যোগ ছিল ক্রিকেট অস্ট্রেলিয়ার। তবে মাঠে নয়, মাঠের বাইরে দলের সাথে সময় কাটিয়েছেন তারা। পাকিস্তানের বিপক্ষে সিরিজ খেলতে আবর আমিরাত সফরে আছে অস্ট্রেলিয়া। সেখানেই দলের সাথে দেখা করেছিলেন তারা।
  বর্তমানে স্মিথ ও ওয়ার্নার অবস্থান করছেন ভারতে। ইন্ডিয়ান প্রিমিয়ার লিগ নিয়ে ব্যস্ত আছেন তারা। দায়মুক্ত হওয়ার দিনে মুখোমুখি হচ্ছে ওয়ার্নার ও স্মিথ। আইপিএলে সানরাইজার্স হায়দরাবাদ (ওয়ার্নার) ও রাজস্থান রয়্যালসের (স্মিথ) হয়ে।
  আরব আমিরাতে পাকিস্তানের বিপক্ষে মাঠে নামছে তাদের দেশও। পাঁচ ম্যাচ সিরিজের চতুর্থ ম্যাচে আজ বিকাল ৫টায় (বাংলাদেশ সময়) মুখোমুখি হবে পাকিস্তান ও অস্ট্রেলিয়া। ইতোমধ্যে প্রথম তিন ম্যাচ জিতে সিরিজ নিজেদের করে নিয়েছে সফরকারী অস্ট্রেলিয়া।
  Previous Postসিরিজের মাঝপথে দেশে ফিরছেন কামিন্সNext Postতিন ছক্কার পর ব্রডের মত অনুভূতি হয়েছিল চাহালের